ช่วยแนะนำยาคุมหน่อยค่ะ อยากได้ที่สามารถเพิ่มน้ำหนักตัว ลดสิวผิวมัน แต่เคยกินพรีมแล้วเลือดออกกระปริกระปอย นานมาก เลยอยากเปลี่ยนยี่ห้อ
สวัสดีค่ะ ยาคุมกำเนิดชนิดที่อาจจะช่วยเรื่องการลดการเกิดสิวที่เกิดจากฮอร์โมนได้นั้น จะเป็นยาคุมกำเนิดชนิดฮอร์โมนรวม ไม่ว่าจะเป็นแบบ 21 หรือ 28 เม็ด โดยตัวยาจะไปลดระดับฮอร์โมนเพศชายแอนโดรเจนลง ทำให้การผลิตไขมันจากต่อมไขมันใต้ผิวหนังลดลง ซึ่งช่วยลดการเกิดสิวได้โดยปกติยาคุมประเภทฮอร์โมนรวมนั้นจะทำให้มีเลือดออกกระปริดกระปรอยระหว่างกินได้บ้าง แต่เกิดได้น้อยกว่ายาคุมประเภทฮอร์โมนเดี่ยวมากอยู่แล้ว และถ้ากินอย่างต่อเนื่องสม่ำเสมอ ผลข้างเคียงนี้มักจะหายไปได้เอง แนะนำการปรึกษาการเลือกยากับแพทย์และเภสัชกรใกล้บ้านอีกครั้งค่ะ